Forma urmeaza situatiei - Silviu-Teofil Medesan
Forma urmeaza situatiei. Orasul contemporan anticipat de situationisti \n \n Lucrarea pune in discutie teoriile gruparii de avangarda Internationala Situationista si analiza a trei proiecte experimentale de interventie in spatiul public din Cluj-Napoca, concepute si analizate prin prisma acestor teorii. Cartea are ca baza cercetarea autorului elaborata in perioada 2013-2017 in cadrul studiilor doctorale, intentia studiului fiind aceea de a trata in paralel cercetarea teoretica si analiza unor actiuni directe, in teren. Cercetarea analizeaza relevanta teoriilor situationiste pentru fenomenele si practicile contemporane experimentate de grupurile de initiativa urbana din Cluj-Napoca - autorul fiind unul dintre promotorii acestor grupuri -, felul in care pot fi privite aceste experimente folosind perspectiva situationista, si aportul acestei pozitii de lecturare la descifrarea actiunilor urbane propuse de grupurile de initiativa neguvernamentale. Concluziile studiului urmaresc raportarea experimentelor urbane contemporane la utopia situationista si modul in care initiatorii acestora vad implicarea lor directa in interventii in cadrul urban, inspirate de teoriile situationiste. \n \n Proiectele prezentate si analizate ca studii de caz sunt: \n • La terenuri. Spatiu comun in Manastur - un proiect de activare urbana a unui spatiu verde neglijat de autoritati, situat in Manastur, cel mai mare cartier clujean. \n • Parcul Est - interventie care porneste de la un parc proiectat in anii '80 pentru zona de est a Clujului, care este in pericol sa ajunga imposibil de implementat din cauza presiunii intereselor imobiliare private. Prin acest proiect, initiatorii atrag atentia asupra nevoii acute de spatii verzi in cartierele Clujului. \n • Actiuni pe Somes - proiecte care propun activitati pe malurile raului Somes, rau ce traverseaza centrul orasului Cluj-Napoca si a carui prezenta a fost multa vreme ignorata in viata orasului. Initiatorii proiectului militeaza pentru colonizarea malurilor si integrarea cursului de apa in viata urbana.